السلام عليكم ورحمة الله وبركاته
مشكوره سهومه على هالإبداع المتواصل لاخلا ولاعدم منك يارب
فارس
((فارس ركب على الفرس وهو يمسحها – انا بجيب الشاره وانتم
مثل ماوعدتوني يويلكم ان اخلفتم وعدكم ))
قول وفعل ماشاء الله عليك طلعت إسم على مسمى
مبروك عليك السياره
الجد
((قال الجد – وين انتم مطيرين الولد امه هنا تنابح ))
الله يعطيهم الصبر عليك سيء أفعال والفاظ
ياأخي الملافظ سعد والكلمه الطيبه صدقه
الجده
مصره تجمع نوره بسلطان والله يستر من نتائج مخططاتها
شيخه
((شيخه بدون نفس – من يعني غير شين الحلايا))
طالعه لجدك بسوء الأخلاق هذا جزاته بدل ماتشكرينه
((شيخه انقهرت – وش يبي ؟؟))
والله حتى أنا مدري وش يبغى فوحده كل همها تحرق
دمه بكلامها اللي مثل السم
((لأسألكم عني قولوا راقده))
نوم أهل الكهف ماتستحين على وجهك حرمه وش كبرك تكذبين لاخوف من الله ولا حيا من خلق الله
وضحى
((وضحى حكت لشيخه كل القصه اللي سمعتها .. والقرار اللي اتخذته ))
متأكده إنك أخذتي القرار الصح لكن هل راح يتركونك تنفذينه
نايف
((الشي اللي تأكد منه انه عمرها ماحبته ..))
الحمد لله أخيرا عرفت هالشيء
((لازم يكلم جده .. لازم يعرفون بولد صقر .. لازم ))
أنا مدري كيف أخذت شهادتك وإنت بهالعقليه لاتكون شاري الشهاده
أنت تأكدت يادكتور انه فيه عندها ولد وإذا كان عندها ولد تأكدت إنه ولد صقر مافكرت إن اللي ماتخاف الله ينخاف منها يمكن تبغى تنتقم منك إنت واخوك وتبتزكم
انت تقول بتفضح صقر يالغبي صقر صفحته بيضاء وماعنده خرابيطك والله أنك مابتفضح غير عمرك ومثل مايقولون غبر ياثور على قرنك وأنت اللي بتنفضح وصقرإذا كان ساكت عنك وما خبر أهلك بأفعالك حتى
مايصدمهم فيك ومخلي صورتك في نظرهم مثل مايظنون
انك عاقل وممشاك زين ماراح يسكت وأنت تتبلاه وراح يفضحك يمكن هذا يساعد الضعيفه ساره ويخليهم يصدقونها وما يقفون بصفك لما ينكشف أمرها لأنهم عارفين بأفعالك الشينه
أبو محمد
((ابو محمد – ونايف ولا ناسيته))
والله إنك عاقل وفاهم لكن مشكلتك ضعيف شخصيه
منيره
((منيره خزته – انا عارفتك نايف ماينزلك مع حلقومك مادري وش مسويلك ياقليبي على وليدي ))
والله إنك طيبه وعلى نياتك بلاك ماتدرين وش يسوي من وراك
عمشاء
((عمشاء بسرعه تلفتت لايكون وضحى فيه وتسمعهم .. بس ارتاحت يوم ماحست لها وجود ))
وضحى عرفت حقيقتك إنت وولدك التعبان وولدك ريحته فاحت
موضي
((ايه هاذاهم لابغوا شي ذبوا موضي في نحورنا
ولا نحرز نكسرها ))
ماشاء الله عليك الكل يحترمك
ساره
((ساره وقفت وهي تقول – بس مااشتهي))
ياخوفي تطيحين من قل الأكل ويودونك المستشفى ويكتشفون إنك حامل
صقر
((صقر يكمل تهديد وهو يرفع صوته – والله واللي خلق هالسماء ورفعها إلا هلي لين اهلي وتراهم خط احمر ارشتس بالدم ))
الله يزيدك بر ورضى بوالديك واللي ماله خير فأهله ماله خيرفي غيرهم
((صقر يخزها من فوق لتحت – واضح والدليل ملاسنتس ومابقى غير تضربيني ))
إيه صح لسانك هذا الجواب المسكت ليتها تعرف إنها تسيءلأهلها بطولة لسانها وعدم إحترامها لزوجها
((قال وهو يمشي ويعطيها ظهره – والله ماابيحتس ان ماجيتي في الخيمه وترى ملائكته يلعنونتس لين تصبحين))
والله وعرفت كيف تريح نفسك من عصيانها هذا الكلام اللي لازم تعرفه من زمان
((بتتعودين على وجودي ياشويخ لين تمنين ماأفارقتس
دقيقه مير صبرتس على صقر))
وهذا اللي راح يحصل هي تحمد الله إنه رزقها برجال مثلك
ميرالله يصبرك إنت لين تنال المراد
((.. اهم شي كلمته مشت في الأخير))
لازم تمشي كلمتك لأن كلامك صح وغصبن عن اللي ماهو راضي ماعليك منها رضت والا مارضت
( البارت الجاي كله مصايب !!{ الله يكفينا شر المصايب }
كيف ؟؟ وشلون !! .......... لاقوني يوم الخميس )
سهومه الله يكفينا شر المصايب أظن أولها جيت نايف وإتهامه لصقر ويمكن ساره يسير لها شيء من قل الأكل
او تحاول تكلم نايف وتترجاه ويسمعها أحد وينفضح أمرها
سهومه هذا أطول رد كتبته على ما أظن بالمقابل أبغى بااارت طوووووويل
منتظرينك يوم الخميس بفارغ الصبر